4. pielikums

Projektu iesniegumu atlases nolikumam

**Projektu iesniegumu vērtēšanas kritēriju piemērošanas metodika**

|  |  |
| --- | --- |
| Darbības programmas nosaukums | Eiropas Savienības kohēzijas politikas programma 2021. – 2027. gadam |
| Prioritātes numurs un nosaukums | 1.3. Digitalizācija |
| Specifiskā atbalsta mērķa numurs un nosaukums | 1.3.1. Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm |
| Specifiskā atbalsta mērķa pasākuma numurs un nosaukums | 1.3.1.1. IKT risinājumu un pakalpojumu attīstība un iespēju radīšana privātajam sektoram |
| Projektu iesniegumu atlases veids | Ierobežota projektu iesniegumu atlase |
| Atbildīgā iestāde | Viedās administrācijas un reģionālās attīstības ministrija |

*Vispārīgie nosacījumi projektu iesniegumu vērtēšanas kritēriju piemērošanai:*

1. *Projekta iesniegums sastāv no projekta iesnieguma (turpmāk – PI), tā pielikumiem un papildus iesniedzamajiem dokumentiem.*
2. *Lai novērtētu PI atbilstību attiecīgajam PI vērtēšanas kritērijam, vērtētājam ir jāņem vērā gan attiecīgajās PI sadaļās sniegtā informācija, gan arī visa pārējā PI (PI veidlapas citās sadaļās un pielikumos) pieejamā informācija.*
3. *Vērtējot PI atbilstību PI vērtēšanas kritērijiem, jāņem vērā tikai PI (PI un pielikumos) pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto PI. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju.*
4. *Vērtējot PI, jāpievērš uzmanība PI sniegtās informācijas saskaņotībai starp visām PI sadaļām, tās pielikumiem un papildus iesniegtajiem dokumentiem, kuros informācija minēta. Ja informācija starp PI sadaļām, tās pielikumiem un papildus iesniegtajiem dokumentiem nesaskan, ir jāizvirza nosacījums par papildu skaidrojuma sniegšanu vai precizējumu veikšanu pie tā kritērija, uz kuru šī nesakritība ir attiecināma.*
5. *Kritērija ietekme uz lēmumu „P” nozīmē, ka kritērijs ir precizējams un kritērija neatbilstības gadījumā sadarbības iestāde pieņem lēmumu par PI apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā.*
6. *PI vērtēšanā izmantojami:*
7. *Eiropas Savienības kohēzijas politikas programma 2021.–2027. gadam un programmas papildinājums;*
8. *Ministru kabineta 2024. gada 4. jūnija noteikumi Nr. 338 “Eiropas Savienības kohēzijas politikas programmas 2021.-2027. gadam 1.3.1. specifiskā atbalsta mērķa “Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm” 1.3.1.1. pasākuma “IKT risinājumu un pakalpojumu attīstība un iespēju radīšana privātajam sektoram” īstenošanas noteikumi” (turpmāk – SAM MK noteikumi);*
9. *Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa “Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm” 1.3.1.1. pasākuma “IKT risinājumu un pakalpojumu attīstība un iespēju radīšana privātajam sektoram” (turpmāk – pasākums) PI atlases nolikums;*
10. *Vadošās iestādes metodika Nr. 3.1. “Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodika 2021.–2027. gadam”;*
11. *Viedās administrācijas un reģionālās attīstības ministrijas (turpmāk – VARAM) kā valsts informācijas un komunikācijas tehnoloģiju pārvaldības organizācija sniegtā informācija sadarbības iestādei par 1.3.1.1. pasākuma ietvaros plānoto attīstības aktivitāšu aprakstiem, kas ir saņēmuši pozitīvu VARAM atzinumu (turpmāk – VARAM atzinums).*
12. *Atbilstību izslēgšanas noteikumiem vērtē atbilstoši Ministru kabineta 2023. gada 13. jūlija noteikumiem Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”.*

|  |  |  |  |  |
| --- | --- | --- | --- | --- |
| **1. VIENOTIE KRITĒRIJI** | | **Vērtēšanas sistēma** | | **Skaidrojums atbilstības noteikšanai** |
| **Kritērija veids**  **(P - precizējams)** | **Jā; Jā, ar nosacījumu; Nē[[1]](#footnote-2)** |
| **1.1.** | PI atbilst SAM MK noteikumos noteiktajām specifiskajām prasībām:   * + 1. projekta iesniedzējs atbilst SAM MK noteikumos noteiktajam iesniedzēju lokam;     2. projekta īstenošanas termiņš atbilst SAM MK noteikumos noteiktajam termiņam;     3. PI ir pievienoti nolikumā noteiktie papildu pievienojamie pielikumi. | **P** | **Jā** | Projekta iesniedzēja un PI atbilstību pārbauda, pamatojoties uz PI un PI pievienotajos pielikumos, kas uzskaitīti PI atlases nolikumā, norādīto informāciju.  Projekta iesniedzēja atbilstību SAM MK noteikumu 21. punktā noteiktajam iesniedzēju lokam pārbauda uz PI iesniegšanas brīdi un precizētā PI iesniegšanas brīdi (ja attiecināms).  Pārliecību par projekta iesniedzēja atbilstību gūst, pārbaudot publiski uzticamās datu bāzēs un tīmekļa vietnēs pieejamo informāciju par projekta iesniedzēju, piemēram, “*Lursoft”* datu bāzē vai ekvivalenta/līdzvērtīga Uzņēmuma reģistra datu atkalizmantotāja datu bāzēs, Valsts ieņēmumu dienesta (turpmāk – VID) publiskajās datu bāzēs pieejamo informāciju.  Ja nepieciešams, pārliecības gūšanai tiek veikta komunikācija ar citām iestādēm, institūcijām par PI un PI pievienotajos pielikumos, kas uzskaitīti PI atlases nolikumā, norādīto informāciju, piemēram, ar kredītiestādi, tiesībsargājošo institūciju u.tml. atkarībā no pasākuma specifikas.  **Vērtējums ir “Jā”,** ja:   1. projekta iesniedzējs atbilst SAM MK noteikumu 21. punktā noteiktajam iesniedzēju lokam un attiecīgajām izvirzītajām prasībām; 2. projekta īstenošanas termiņš nepārsniedz SAM MK noteikumu 36. punktā noteikto termiņu; 3. PI pievienotie pielikumi atbilst SAM MK noteikumos noteiktajām prasībām, tai skaitā ir pievienoti visi nolikumā uzskaitītie projekta iesniedzējam noteiktie papildu pievienojamie pielikumi. |
| **Jā, ar nosacījumu** | Ja PI neatbilst minētajām prasībām, **vērtējums ir “Jā, ar nosacījumu”,** izvirza atbilstošus nosacījumus. |
| **Nē** | **Vērtējums ir** **“Nē”**, ja projekta iesniedzējs neizpilda lēmumā par PI apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par PI apstiprināšanu ar nosacījumiem noteiktajā termiņā. |
| **1.2.** | Projekta iesniedzējam un projekta sadarbības partnerim, ja tāds projektā ir paredzēts, Latvijas Republikā nav Valsts ieņēmumu dienesta administrēto nodokļu parādu, tai skaitā valsts sociālās apdrošināšanas obligāto iemaksu parādi, kas kopsummā katram atsevišķi pārsniedz 150 *euro.* | **P** | **Jā** | **Vērtējums ir “Jā”**, ja balstoties uz VID publiskojamo datu bāzes sadaļā “Nodokļu parādnieki” (turpmāk – VID parādnieku datu bāze) pieejamo informāciju uz PI un, ja attiecināms, precizētā PI iesniegšanas dienu (t.i., informāciju, kas publicēta divas darba dienas pēc PI un, ja attiecināms, precizētā PI iesniegšanas dienas) projekta iesniedzējam un sadarbības partnerim (ja attiecināms) nav VID administrēto nodokļu parādu, tai skaitā valsts sociālās apdrošināšanas obligāto iemaksu parādu (turpmāk – nodokļu parādi), kas kopsummā katram atsevišķi pārsniedz 150 *euro*.  Projekta iesniedzēja un sadarbības partnera (ja attiecināms) atbilstības kritērijam pārbaudi veic katram atsevišķi, balstoties uz VID parādnieku datu bāzē pieejamo aktuālo informāciju PI un ja attiecināms, precizētā PI iesniegšanas dienā sadarbības iestādē, ņemot vērā, ka informācija par veikto nodokļu nomaksu VID parādnieku datu bāzē tiek aktualizēta un publicēta ar divu darba dienu nobīdi.  PI vērtēšanas veidlapā norāda pārbaudes datumu un konstatēto situāciju. |
| **Jā, ar nosacījumu** | **Vērtējums ir “Jā ar nosacījumu”,** ja:   1. saskaņā ar VID parādnieku datu bāzē pieejamo informāciju PI iesniegšanas sadarbības iestādē dienā (t.i., informāciju, kas publicēta divas darba dienas PI iesniegšanas sadarbības iestādē) projekta iesniedzējam vai sadarbības partnerim, ja tāds projektā ir paredzēts, ir nodokļu parādi, kas kopsummā pārsniedz 150 *euro*; 2. saskaņā ar VID parādnieku datu bāzē pieejamo informāciju PI iesniegšanas sadarbības iestādē dienā (t.i., informāciju, kas publicēta divas darba dienas pēc PI iesniegšanas sadarbības iestādē) projekta iesniedzējam vai sadarbības partnerim, ja tāds projektā ir paredzēts, nav nodokļu parādu, kas kopsummā pārsniedz 150 *euro*, bet vienlaikus ir piezīme, ka precīzu informāciju par nodokļu nomaksas stāvokli VID nevar sniegt, jo nodokļu maksātājs nav iesniedzis visas deklarācijas, kuras šo stāvokli uz pārbaudes datumu var ietekmēt.   Ja projektā ir paredzēts sadarbības partneris, vērtējumu “Jā, ar nosacījumu” un “Nē” piešķir neatkarīgi no tā, vai vērtējumam raksturīgās pazīmes konstatējamas attiecībā gan uz projekta iesniedzēju, gan sadarbības partneri, vai tikai vienu no tiem.  Konstatējot minētos faktus, izvirza nosacījumus:   1. veikt visu nodokļu parādu nomaksu, nodrošinot, ka ne projekta iesniedzējam, ne sadarbības partnerim, ja tāds projektā ir paredzēts, Latvijas Republikā PI precizējumu iesniegšanas dienā nav nodokļu parādu, kas kopsummā katram atsevišķi pārsniedz 150 *euro;* 2. iesniegt VID visas nodokļu deklarācijas, kas bija jāiesniedz līdz pārbaudes datumam, papildu iesniedzot **sadarbības iestādē** aktualizētu izziņu par faktisko nodokļu nomaksas stāvokli pārbaudes datumā. |
| **Nē** | **Vērtējums ir** **“Nē”,** ja saskaņā ar VID parādnieku datu bāzē pieejamo informāciju precizētā PI iesniegšanas dienā (t.i., informāciju, kas publicēta divas darba dienas pēc precizētā PI iesniegšanas sadarbības iestādē), ir konstatējams, ka projekta iesniedzējs vai sadarbības partneris, ja tāds projektā ir paredzēts, nav veicis nodokļu parādu nomaksu un iesniedzējam vai sadarbības partnerim, ja tāds projektā ir paredzēts, ir nodokļu parādi, kas kopsummā katram atsevišķi pārsniedz 150 *euro*.  Lai nodrošinātu minētā kritērija visaptverošu pārbaudi, projekta iesniedzēja vai sadarbības partnera, ja tāds projektā ir paredzēts, atbilstību šajā kritērijā noteiktajam pārbauda atkārtoti, ja PI apstiprināts ar nosacījumu, neatkarīgi no tā, vai nosacījums ir saistīts ar šī kritērija izpildi.  Ja sadarbības iestāde atkārtotas pārbaudes rezultātā konstatē nodokļu parādu, sadarbības iestāde pieņem lēmumu par PI noraidīšanu, to pamatojot ar neatbilstību šim kritērijam, pat gadījumā, ja sākotnējā novērtēšanā PI šajā kritērijā novērtēts ar “Jā”. |
| **1.3.** | PI ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. | **P** | **Jā** | **Vērtējums ir “Jā”,** ja PI:   1. ir identificēti un analizēti projekta īstenošanas riski vismaz šādā griezumā: finanšu, īstenošanas, rezultātu un uzraudzības rādītāju sasniegšanas, administrēšanas riski. Var būt norādīti arī citi riski; 2. sniegts katra riska apraksts, t.i., konkretizējot riska būtību, kā arī raksturojot, kādi apstākļi un informācija pamato tā iestāšanās varbūtību; 3. katram riskam ir norādīta tā ietekme (augsta, vidēja, zema) un iestāšanās varbūtība (augsta, vidēja, zema); 4. katram riskam ir norādīti plānotie un ieviešanas procesā esošie riska novēršanas/mazināšanas pasākumi, tai skaitā, raksturojot to īstenošanas biežumu un norādot par risku novēršanas/mazināšanas pasākumu īstenošanu atbildīgās personas. |
| **Jā, ar nosacījumu** | Ja PI neatbilst minētajām prasībām, **vērtējums ir “Jā, ar nosacījumu”,** izvirza atbilstošus nosacījumus. |
| **Nē** | **Vērtējums ir** **“Nē”**, ja projekta iesniedzējs neizpilda lēmumā par PI apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par PI apstiprināšanu ar nosacījumiem noteiktajā termiņā. |
| **1.4.** | PI ir ietverta informācija, kas apliecina dubultā finansējuma neesamību un plānoto demarkāciju un/vai sinerģiju ar projekta iesniedzēja īstenoto (jau pabeigto) vai īstenošanā esošo projektu atbalsta pasākumiem vai citu subjektu īstenotiem projektiem vai atbalsta pasākumiem. | **P** | **Jā** | **Vērtējums ir “Jā”**, ja:   1. PI ir ietverta informācija par projekta iesniedzēja īstenotajiem (jau pabeigtajiem) vai īstenošanā esošiem projektiem, ar kuriem konstatējama PI plānoto darbību un izmaksu demarkācija, ieguldījumu sinerģija; 2. PI apliecināts, ka projektā plānotie ieguldījumi par tām pašām izmaksām vienlaikus netiks finansēti ar cita projekta ietvaros piesaistītu līdzfinansējumu, novēršot dubultā finansējuma risku. |
| **Jā, ar nosacījumu** | Ja PI neatbilst minētajām prasībām, **vērtējums ir “Jā, ar nosacījumu”,** izvirza atbilstošus nosacījumus. |
| **Nē** | **Vērtējums ir** **“Nē”**, ja projekta iesniedzējs neizpilda lēmumā par PI apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā PI apstiprināšanu ar nosacījumiem noteiktajā termiņā. |
| **1.5.** | PI plānotie publicitātes un informācijas izplatīšanas pasākumi atbilst Kopīgo noteikumu regulas[[2]](#footnote-3) 47. un 50. pantā, normatīvajā aktā, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā un Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās noteiktajam. | **P** | **Jā** | **Vērtējums ir “Jā”,** ja PI paredzēts:   1. projekta iesniedzēja oficiālajā tīmekļa vietnē, ja šāda vietne ir, un sociālo mediju vietnēs plānots **publicēt īsu un ar atbalsta apjomu samērīgu aprakstu par projektu**, tostarp tā mērķiem un rezultātiem, un norādi, ka projekts līdzfinansēts ar Eiropas Savienības saņemtu finansiālu atbalstu; 2. **ar projekta īstenošanu saistītajos dokumentos un komunikācijas materiālos**, ko paredzēts izplatīt sabiedrībai vai dalībniekiem, plānots sniegt pamanāmu paziņojumu, kurā tiks uzsvērts no Eiropas Savienības saņemtais atbalsts; 3. **projektiem, kas saņem atbalstu no Eiropas Reģionālās attīstības fonda un kuru kopējās izmaksas pārsniedz 500 000 EUR**, un ietver materiālas investīcijas vai aprīkojuma iegādi, tiks uzstādītas sabiedrībai skaidri redzamas **ilgtspējīgas plāksnes vai informācijas stendi**, kuros ir attēlota Eiropas Savienības emblēma[[3]](#footnote-4), attiecībā uz projektā plānotajām darbībām un aktivitātēm. Ilgtspējīgas plāksnes vai informācijas stendi tiks uzstādīti, tiklīdz sākas projektu darbību faktiskā īstenošana, kas ietver materiālas investīcijas, vai tiklīdz tiek uzstādīts iegādātais aprīkojums; 4. **projektiem, uz kuriem neattiecas šī kritērija skaidrojuma 3. punkts**, sabiedrībai skaidri redzamā vietā plānots uzstādīt **vismaz vienu plakātu**, kura minimālais izmērs ir A3, **vai līdzvērtīgu elektronisku paziņojumu**, kurā izklāstīta informācija par projektu un uzsvērts no Eiropas Savienības fondiem saņemtais atbalsts. |
| **Jā, ar nosacījumu** | Ja PI neatbilst minētajām prasībām, **vērtējums ir “Jā, ar nosacījumu”,** izvirza atbilstošus nosacījumus. |
| **Nē** | **Vērtējums ir** **“Nē”**, ja projekta iesniedzējs neizpilda lēmumā par PI apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par PI apstiprināšanu ar nosacījumiem noteiktajā termiņā. |
| **1.6.** | PI paredzētais ES fonda finansējuma apmērs un intensitāte atbilst SAM MK noteikumos noteiktajam ES fonda finansējuma apmēram un intensitātei, iekļautās kopējās attiecināmās izmaksas un izmaksu pozīcijas atbilst SAM MK noteikumos noteiktajam, tai skaitā nepārsniedz noteikto izmaksu pozīciju apjomus un:   * + 1. ir saistītas ar projekta īstenošanu,     2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai) un izvērtēta to lietderība,     3. nodrošina projektā izvirzītā mērķa un rādītāju sasniegšanu. | **P** | **Jā** | **Vērtējums ir “Jā”,** ja PI un PI pievienotajos pielikumos, kas uzskaitīti atlases nolikumā, norādītais Eiropas Reģionālās attīstības fonda finansējums un tā atbalsta intensitāte atbilst SAM MK noteikumos noteiktajam Eiropas Reģionālās attīstības fonda finansējuma apjomam un atbalsta intensitātei, un PI plānotās izmaksas atbilst SAM MK noteikumos noteiktajām izmaksu pozīcijām un nepārsniedz to noteiktos apjomus (ja attiecināms), tai skaitā:   1. izmaksas ir nepieciešamas projekta plānoto darbību īstenošanai; 2. PI ir sniegts plānoto izmaksu lietderīguma pamatojums un izmaksu apmēra pamatojums – t.i., PI plānotās izmaksas atbilst vidējām tirgus cenām konkrētās izmaksu pozīcijās (informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti[[4]](#footnote-5)) u.c. informāciju); 3. izmaksas nodrošina projektā izvirzītā mērķa un rādītāju sasniegšanu. |
| **Jā, ar nosacījumu** | Ja PI neatbilst minētajām prasībām, **vērtējums ir “Jā, ar nosacījumu”,** izvirza atbilstošus nosacījumus. |
| **Nē** | **Vērtējums ir “Nē”**, ja projekta iesniedzējs neizpilda lēmumā par PI apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par PI apstiprināšanu ar nosacījumiem noteiktajā termiņā. |
| **1.7.** | Projekta iesniedzējam un projekta sadarbības partnerim (ja attiecināms) ir pietiekama īstenošanas un finanšu kapacitāte projekta īstenošanai. | **P** | **Jā** | **Vērtējums ir „Jā”**, ja PI sadaļās “Projekta īstenošana un vadība” raksturotā projekta ieviešanai nepieciešamā administrēšanas, īstenošanas un finanšu kapacitāte ir pietiekama:   * 1. **projekta administrēšanas un īstenošanas kapacitāte ir pietiekama**, ja PI ir aprakstīts projekta vadības un īstenošanas process un tā organizēšana, un norādīti vadības un īstenošanas procesa organizēšanai nepieciešamie atbildīgie speciālisti – to pieejamība vai plānotā iesaistīšana projekta ieviešanas laikā, tiem plānotā nepieciešamā kvalifikācija, pieredze un kompetence.   Projekta vadītājam ir augstākā izglītība un darba pieredze vismaz viena IKT projekta vadībā, vēlama papildu pieredze IKT attīstības pasākumu vadībā vai citu nozaru projektu vadībā.  PI ir norādīts, ka pēc projekta apstiprināšanas tiks izveidota projekta uzraudzības padome atbilstoši SAM MK noteikumos noteiktajam.   1. **finanšu kapacitāte ir pietiekama**, ja: 2. norādīti un pamatoti finansējuma avoti projektā plānotā projekta iesniedzēja līdzfinansējuma nodrošināšanai; 3. sniegts pamatojums par PI iesniedzēja un sadarbības partnera (ja attiecināms) spēju nodrošināt nepieciešamo projekta iesniedzēja un sadarbības partnera (ja attiecināms) līdzfinansējumu, tai skaitā, pamatojot projekta iesniedzēja un sadarbības partnera (ja attiecināms) pieejamību norādītajiem finansējuma avotiem projekta īstenošanas laikā un pamatojot nepārtrauktas finanšu plūsmas nodrošināšanu projekta ieviešanai tā plānotajā apjomā un termiņā. |
| **Jā, ar nosacījumu** | Ja PI neatbilst minētajām prasībām”, **vērtējums ir „Jā, ar nosacījumu”,** izvirza atbilstošus nosacījumus. |
| **Nē** | **Vērtējums ir** **„Nē”**, ja projekta iesniedzējs neizpilda lēmumā par PI apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par PI apstiprināšanu ar nosacījumiem noteiktajā termiņā. |
| **1.8.** | Projekta mērķis atbilst SAM MK noteikumos par specifiskā atbalsta mērķa īstenošanu noteiktajam mērķim, definētie uzraudzības rādītāji nodrošina un apliecina mērķa sasniegšanu, uzraudzības rādītāji ir precīzi definēti, pamatoti un izmērāmi. | **P** | **Jā** | **Vērtējums ir „Jā”**, ja:  1) projekta mērķis atbilst SAM MK noteikumos noteiktajam;  2) PI norādīte uzraudzības rādītāji ir izmērāmi, atbilst SAM MK noteikumos noteiktajiem rādītājiem, sniedz ieguldījumu mērķa sasniegšanā, kā arī atbilst Ministru kabinetā apstiprinātam plānoto projektu sarakstam, kurā norādīta informācija par projekta ietvaros sasniedzamajām rādītāju vērtībām.  PI plānotās darbības veicinās šādu pasākuma uzraudzības rādītāju sasniegšanu atbilstoši SAM MK noteikumu 12.1. un 12.2. apakšpunktiem:  **Iznākuma rādītāji:**   * Saimnieciskās darbības veicējiem izstrādāto digitālo pakalpojumu, produktu un procesu vērtība – 87 372 513 *euro* (ja attiecināms); * publiskā sektora iestādes, kas atbalstītas digitālo pakalpojumu, produktu un procesu izstrādei – 20;   **Rezultāta rādītājs:** jaunu un modernizētu publisko digitālo pakalpojumu, produktu un procesu lietotāji – 913 (ja attiecināms). |
| **Jā, ar nosacījumu** | Ja PI neatbilst minētajām prasībām”, vērtējums ir „**Jā, ar nosacījumu”**, izvirza atbilstošus nosacījumus. |
| **Nē** | **Vērtējums ir „Nē”**, ja projekta iesniedzējs neizpilda lēmumā par PI apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par PI apstiprināšanu ar nosacījumiem noteiktajā termiņā. |
| **1.9.** | PI plānotie sagaidāmie rezultāti ir skaidri definēti un izriet no plānoto darbību aprakstiem, plānotās projekta darbības:  1.9.1. atbilst SAM MK noteikumos par specifiskā atbalsta mērķa īstenošanu noteiktajam un paredz saikni ar attiecīgajām atbalstāmajām darbībām;  1.9.2. ir precīzi definētas un pamatotas, un tās risina projektā definētās problēmas. | **P** | **Jā** | **Vērtējums ir „Jā”**, ja:   1. PI norādītie sagaidāmie rezultāti izriet no PI plānotajām darbībām; 2. PI ietvertās darbības atbilst SAM MK noteikumos norādītajām atbalstāmajām darbībām un izmaksu pozīcijām; 3. PI plānotās darbības ir precīzi definētas un nepieciešamas projekta mērķa, plānoto rādītāju un projekta rezultātu sasniegšanai; 4. plānotās projekta darbības ir sasaistītas ar PI plānoto laika grafiku, tās ir secīgas un nodrošina uzraudzības rādītāju sasniegšanu. |
| **Jā, ar nosacījumu** | Ja PI neatbilst minētajām prasībām”, **vērtējums ir „Jā, ar nosacījumu”**, izvirza atbilstošus nosacījumus. |
| **Nē** | **Vērtējums ir „Nē”**, ja projekta iesniedzējs neizpilda lēmumā par PI apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par PI apstiprināšanu ar nosacījumiem noteiktajā termiņā. |
| **2. VIENOTIE IZVĒLES KRITĒRIJI** | | **Vērtēšanas sistēma** | | **Skaidrojums atbilstības noteikšanai** |
| **Kritērija veids**  **(P, N/A[[5]](#footnote-6))** | **Jā; Jā, ar nosacījumu; N/A; Nē[[6]](#footnote-7)** |
| 2.1. | Projekta sadarbības partneris un tā plānotās darbības projekta ietvaros atbilst SAM MK noteikumos par pasākuma īstenošanu noteiktajām prasībām (ja attiecināms). | **P; N/A** | **Jā** | **Vērtējums ir „Jā”**, ja:   1. PI norādītais sadarbības partneris atbilst SAM MK noteikumos noteiktajam un ir sniegts pamatojums sadarbības partnera izvēlei; 2. PI ir aprakstīts, kuras no projektā plānotajām darbībām veiks sadarbības partneris; 3. PI ir norādīts finansējuma apjoms, kas projekta ietvaros tiks novirzīts sadarbības partnerim (ja attiecināms); 4. PI ir pievienoti visu sadarbības partneru apliecinājumi (atbilstoši PI atlases nolikumā noteiktajai formai) vai sadarbības līgumi. |
| **Jā, ar nosacījumu** | Ja PI neatbilst minētajām prasībām, **vērtējums ir “Jā, ar nosacījumu”,** izvirza atbilstošus nosacījumus. |
| **Nē** | **Vērtējums ir** **„Nē”**, ja projekta iesniedzējs neizpilda lēmumā par PI apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par PI apstiprināšanu ar nosacījumiem noteiktajā termiņā. |
| **N/A** | **Vērtējums ir „N/A”,** ja projektā netiek piesaistīts sadarbības partneris. |
| 2.2. | PI norādītā mērķa grupa atbilst SAM MK noteikumos noteiktajam un ir identificētas mērķa grupas vajadzības un risināmās problēmas. | **P** | **Jā** | **Vērtējums ir „Jā”**, ja:   1. PI norādītā mērķa grupa atbilst SAM MK noteikumos noteiktajam; 2. PI ir norādītas mērķa grupas vajadzības un risināmās problēmas; 3. no PI ietvertās informācijas secināms, ka projektā plānotās darbības risinās identificētās mērķa grupas vajadzības un problēmas. |
| **Jā, ar nosacījumu** | Ja PI neatbilst minētajām prasībām, **vērtējums ir “Jā, ar nosacījumu”,** izvirza atbilstošus nosacījumus. |
| **Nē** | **Vērtējums ir** **„Nē”**, ja projekta iesniedzējs neizpilda lēmumā par PI apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par PI apstiprināšanu ar nosacījumiem noteiktajā termiņā. |
| 2.3. | Projekta izmaksu lietderīgums ir pamatots ar projekta izmaksu un ieguvumu analīzi. | **P; N/A** | **Jā** | **Vērtējums ir “Jā”**, ja:   1. projekta izmaksu un ieguvumu analīze sagatavota atbilstoši normatīvajā aktā, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā noteiktajam; 2. izmaksu un ieguvumu analīzēs aprēķini ir aritmētiski korekti un izsekojami; 3. aprēķinātā projekta ekonomiskā ienesīguma norma ir lielāka par sociālo diskonta likmi; 4. izmaksu un ieguvumu analīzē aprēķinātā projekta ekonomiskā neto pašreizējā vērtība ir lielāka par nulli; 5. izmaksu un ieguvumu analīzē ir izmantoti uz PI atlases izsludināšanas/ uzaicinājumu izsūtīšanas brīdi aktuālie makroekonomiskie pieņēmumi un prognozes https://www.fm.gov.lv/lv/makroekonomiskie-pienemumi-un-prognozes. |
| **Jā, ar nosacījumu** | Ja PI neatbilst minētajām prasībām, **vērtējums ir “Jā, ar nosacījumu”,** izvirza atbilstošus nosacījumus. |
| **Nē** | **Vērtējums ir** **“Nē”**, ja projekta iesniedzējs neizpilda lēmumā par PI apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par PI apstiprināšanu ar nosacījumiem noteiktajā termiņā. |
| **N/A** | **Vērtējums ir „N/A”,** ja atbilstoši SAM MK noteikumos noteiktajam projektā nav jāveic izmaksu un ieguvumu analīze. |
| **3. SPECIFISKIE ATBILSTĪBAS KRITĒRIJI** | | **Vērtēšanas sistēma** | | **Skaidrojums atbilstības noteikšanai** |
| **Kritērija veids**  **(P; N/A)** | **Jā; Jā, ar nosacījumu; N/A; Nē[[7]](#footnote-8)** |
| 3.1. | Projekts atbilst Ministru kabinetā apstiprinātajam plānoto projektu sarakstam. | **P** | **Jā** | **Vērtējums ir „Jā”**, ja projekts atbilst Ministru kabinetā apstiprinātajam plānoto projektu sarakstam. Vērtē, vai PI saturiski atbilst Ministru kabinetā apstiprinātajā plānoto projektu sarakstā iekļautajam projektam (t.sk. PI norādītais ERAF finansējums nav lielāks un plānotie sasniedzamie rādītāji nav mazāki par Ministru kabinetā apstiprinātajā plānoto projektu sarakstā norādīto projekta ERAF finansējumu un sasniedzamajiem rādītājiem).  Pārbaudi veic tīmekļvietnē [likumi.lv](https://likumi.lv/ta/saraksts/politikas-planosanas-dokumenti/fg1/0/offset/0/cs/50/). |
| **Jā, ar nosacījumu** | Ja PI neatbilst minētajām prasībām, **vērtējums ir „Jā, ar nosacījumu”**, izvirza atbilstošus nosacījumus. |
| **Nē** | **Vērtējums ir** **„Nē”**, ja projekta iesniedzējs neizpilda lēmumā par PI apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par PI apstiprināšanu ar nosacījumiem noteiktajā termiņā. |
| 3.2. | Projektā plānotā informācijas un komunikācijas tehnoloģiju risinājuma izveidošana vai attīstība atbilst normatīvajiem aktiem par informācijas sistēmu un to darbībai nepieciešamo informācijas un komunikācijas tehnoloģiju resursu un pakalpojumu attīstības aktivitāšu un likvidēšanas uzraudzību, kā arī valsts informācijas sistēmu vai institūcijas informācijas sistēmu vispārējām tehniskajām un drošības prasībām, un par projektā plānoto risinājumu ir saņemts pozitīvs Viedās administrācijas un reģionālās attīstības ministrijas kā informācijas un komunikācijas tehnoloģiju pārvaldības organizācijas atzinums | **P; N/A** | **Jā** | **Vērtējums ir „Jā”**, ja par projektā plānoto informācijas un komunikācijas tehnoloģiju (IKT) risinājumu saņemts Viedās administrācijas un reģionālās attīstības ministrijas (VARAM) pozitīvs atzinums.  Pārbauda, vai ir saņemts VARAM atzinums par informācijas sistēmas, IKT risinājuma vai pakalpojuma attīstības aktivitātes saskaņošanu atbilstoši Ministru kabineta 2023. gada 4. jūlija noteikumu Nr. 368 “Informācijas sistēmu un to darbībai nepieciešamo informācijas un komunikācijas tehnoloģiju resursu un pakalpojumu attīstības aktivitāšu un likvidēšanas uzraudzības kārtība” prasībām. |
| **Jā, ar nosacījumu** | Ja PI neatbilst minētajām prasībām, **vērtējums ir „Jā, ar nosacījumu”**, izvirza atbilstošus nosacījumus. |
| **Nē** | **Vērtējums ir** **„Nē”**, ja projekta iesniedzējs neizpilda lēmumā par PI apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par PI apstiprināšanu ar nosacījumiem noteiktajā termiņā. |
| **N/A** | **Vērtējums ir „N/A”,** ja projektā nav plānota informācijas un komunikācijas tehnoloģiju risinājuma izveidošana vai attīstība (projektā, kura ietvaros plānota valsts pārvaldes jomu (domēnu) un attīstāmo risinājumu arhitektūras atbilstoši Eiropas sadarbspējas satvara principiem un ieteikumiem koordinēšana un pārvaldība). |
| 3.3. | Projekta iesniedzējs izpilda nepieciešamās prasības horizontālā principa “Nenodarīt būtisku kaitējumu” ievērošanai (ja attiecināms):  3.3.1. projekta ietvaros modernizējamam datu centram reizi mēnesī tiks veikti energoefektivitātes mērījumi, tai skaitā iegūstot sākotnējos datus situācijai pirms projekta ietvaros veicamās modernizācijas (papildus skaitļošanas jaudas nodrošinošo un citu iekārtu instalācijas);  3.3.2. tiks nodrošināts, ka modernizējamā datu centra energoefektivitātes rādītāji modernizācijas procesā netiks pasliktināti. | **P; N/A** | **Jā** | **Vērtējums ir „Jā”**, ja:   1. PI ir aprakstīts, ka projekta ietvaros modernizējamam datu centram reizi mēnesī tiks veikti energoefektivitātes mērījumi, tai skaitā iegūstot sākotnējos datus situācijai pirms projekta ietvaros veicamās modernizācijas (papildus skaitļošanas jaudas nodrošinošo un citu iekārtu instalācijas); 2. PI paredzēts, ka projekta ietvaros tiks nodrošināts, ka modernizējamā datu centra energoefektivitātes rādītāji modernizācijas procesā netiks pasliktināti. |
| **Jā, ar nosacījumu** | Ja PI neatbilst minētajām prasībām, **vērtējums ir „Jā, ar nosacījumu”**, izvirza atbilstošus nosacījumus. |
| **Nē** | **Vērtējums ir „Nē”**, ja projekta iesniedzējs neizpilda lēmumā par PI apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par PI apstiprināšanu ar nosacījumiem noteiktajā termiņā. |
| **N/A** | **Vērtējums ir „N/A”,** ja projektā nav plānota datu centru modernizācija. |
| 3.4. | Projektā ir paredzētas darbības, kas veicina horizontālā principa “Vienlīdzība, iekļaušana, nediskriminācija un pamattiesību ievērošana” īstenošanu | **P** | **Jā** | Ja PI atbilst minimālajām prasībām, **vērtējums ir „Jā”**, t.i.,  no PI ietvertās informācijas ir secināms, ka projektā plānotas:   1. vismaz **3 vispārīgās horizontālā principa “Vienlīdzība, iekļaušana, nediskriminācija un pamattiesību ievērošana” (turpmāk – HP) darbības;**   **Vispārīgo darbību piemēri**:  Komunikācijas un vizuālās identitātes pasākumi:   * īstenojot projekta komunikācijas un vizuālās identitātes aktivitātes, to saturs tiks rūpīgi izvērtēts un tiks izvēlēta valoda un vizuālie tēli, kas mazina diskrimināciju un stereotipu veidošanos par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju (skat. metodisko materiālu “Ieteikumi diskrimināciju un stereotipus mazinošai komunikācijai ar sabiedrību”, <https://www.lm.gov.lv/lv/media/18838/download>; * tiks nodrošināts, ka informācija publiskajā telpā, t.sk., tīmeklī, ir piekļūstama cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus (atbilstoši VARAM vadlīnijām “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)” (<https://pieklustamiba.varam.gov.lv>/, Vadlīnijas piekļūstamības izvērtējumam pieejamas šeit: <https://www.varam.gov.lv/lv/wwwvaramgovlv/lv/pieklustamiba>   Projekta vadības un īstenošanas personāls:   * projektu vadībā un īstenošanā tiks virzīti pasākumi, kas sekmē darba un ģimenes dzīves līdzsvaru – paredzot elastīga un nepilna laika darba iespēju nodrošināšanu vecākiem ar bērniem un personām, kuras aprūpē tuviniekus;   Publiskie iepirkumi:   * tiks nodrošināts, ka prasībās pakalpojuma sniedzējam (iepirkumu nolikumos) tiek izvirzīta prasība nodrošināt, ka konkrētajai pakalpojuma sniegšanas vietai/videi/objektam/pasākuma norises vietai ir iespēja fiziski piekļūt un to var izmantot personas ar dažādiem funkcionāliem traucējumiem patstāvīgi; * projektā tiks īstenots sociāli atbildīgs iepirkums, pērkot ētiski ražotus produktus un pakalpojumus un izmantojot publiskās iepirkumu procedūras, lai radītu darbvietas, pienācīgus darba apstākļus, sekmētu sociālo un profesionālo iekļautību, nodrošinātu piekļūstamību pakalpojuma sniegšanas vietai/videi/objektam/pasākuma norises vietai, kā arī veicinātu labākus darba nosacījumus cilvēkiem ar invaliditāti un nelabvēlīgākā situācijā esošiem cilvēkiem.  1. **vismaz 3 specifiskās HP darbības**, kas risinās identificētās mērķa grupas vajadzības un problēmas un veicinās vienlīdzību, iekļaušanu, nediskrimināciju un pamattiesību ievērošanu (attiecināms uz projektu, kurā plānoti apmācību pasākumi, kuru ietvaros var tikt īstenotas specifiskās darbības);   **Specifisko darbību piemēri**:  Darbības, kas attiecas uz personu ar invaliditāti vienlīdzīgu iespēju un tiesību ievērošanu:   * izglītojošu un informatīvu pasākumu īstenošanā sabiedrības informēšanai tiks nodrošināti cilvēkiem ar dažāda veida funkcionāliem traucējumiem piekļūstami formāti (piemēram, tulkošana zīmju valodā, subtitrēšana, reāllaika transkripcija, raidījumu un pasākumu ierakstīšana); * tiks nodrošināts, ka konkrētajai videi/objektam/pasākuma norises vietai ir iespēja fiziski piekļūt un to izmantot cilvēkiem ar dažādiem funkcionāliem traucējumiem gan kā pasākuma skatītājiem, gan kā dalībniekiem; * lai nodrošinātu pasākuma norises vietas un vides piekļūstamību, tiks nodrošināta tehnisko risinājumu noma (piemēram, pārvietojamais panduss, pacēlājs, individuālo indukcijas cilpu noma u.c.). * mācību materiāli tiks izstrādāti un pasniegti piekļūstamos formātos (t.sk. audiāli un elektroniski), piemēram, ar burtu palielinājuma iespēju personām ar redzes invaliditāti.  1. specifiskajām darbībām ir noteikti **2 HP rādītāji**[[8]](#footnote-9)(attiecināms uz projektu, kurā plānoti apmācību pasākumi, kuru ietvaros var tikt īstenotas specifiskās darbības).   **HP rādītāju piemēri:**   * konsultatīva rakstura pasākumu skaits par būvētās vides, IT risinājumu, IT tehnoloģiju piekļūstamību personām ar dažādiem funkcionāliem traucējumiem (VINPI\_18); * digitālo pakalpojumu vai programmu skaitu, kur ir veikta informācijas pielāgošana specifisko lietotāju grupām (personām ar redzes, dzirdes un garīga rakstura traucējumiem) (VINPI\_09).  1. norādītas projekta budžeta izmaksu pozīcijas, kuras veicina HP (ja attiecināms); 2. PI ir identificētas galvenās problēmas, kas skar mērķa grupu, jomā, kurā darbojas projekta iesniedzējs un apraksts, kā projektā paredzētās HP darbības risinās identificētās problēmas; 3. ir sniegta informācija par projekta vadības un īstenošanas personālu dalījumā pēc dzimuma u.c. pazīmes (vai plānots sniegt) un sniegta (vai plānots sniegt) informācija sadalījumā pēc dzimumu u.c. pazīmes par projekta mērķa grupām; 4. PI ir paskaidrots, kā projektu vadībā un īstenošanā tiks nodrošināta nediskriminācija pēc vecuma, dzimuma, etniskās piederības u.c. pazīmes un virzīti pasākumi, kas veicina nediskrimināciju un pamattiesību ievērošanu.   Informācija ir sagatavota, balstoties, piemēram, uz konsultācijām ar valsts, pašvaldību institūcijām vai nevalstiskajām organizācijām, kas pārstāv mērķa grupu intereses, dažādiem pieejamiem statistikas datiem, pētījumiem u.c. datu avotiem, kas raksturo attiecīgās mērķa grupas situāciju.  Plānotajām vispārīgajām HP darbībām jāaptver visas vispārīgo darbību jomas – **komunikācijas un vizuālās identitātes, projekta vadību un īstenošanu un publiskos iepirkumus**. |
| **Jā, ar nosacījumu** | Ja PI neatbilst minētajām prasībām**, vērtējums ir „Jā, ar nosacījumu”**, izvirza atbilstošus nosacījumus. |
| **Nē** | **Vērtējums ir** **„Nē”**, ja projekta iesniedzējs neizpilda lēmumā par PI apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par PI apstiprināšanu ar nosacījumiem noteiktajā termiņā. |

1. Kritērija vērtējumu „Nē” var piešķirt tikai gadījumā, ja saskaņā ar Eiropas Savienības fondu 2021.-2027. gada plānošanas perioda vadības likuma 24. panta ceturtajā daļā noteikto, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ PI neatbilst PI vērtēšanas kritērijiem, PI uzskatāms par noraidītu. [↑](#footnote-ref-2)
2. Eiropas Parlamenta un Padomes 2021. gada 24. jūnija Regula Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai. Pieejama [šeit](https://eur-lex.europa.eu/legal-content/LV/TXT/HTML/?uri=CELEX:32021R1060&qid=1625116684765&from=EN) [↑](#footnote-ref-3)
3. Vizuālās identitātes prasības un paraugi iekļauti Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās. Pieejamas [šeit](https://www.esfondi.lv/vadlinijas) [↑](#footnote-ref-4)
4. Tirgus izpēte var notikt dažādos veidos, piemēram, izsūtot e-pastus potenciālajiem piegādātājiem, veicot telefonisku aptauju, balstoties uz ekspertu slēdzieniem u.tml., nepieciešams nodrošināt tirgus izpētes dokumentēšanu, lai būtu pierādījums tam, kā notikusi attiecīgā pretendenta izvēle. [↑](#footnote-ref-5)
5. Kritērijs nav attiecināms uz konkrēto projektu. [↑](#footnote-ref-6)
6. Kritērija vērtējumu “Nē” var piešķirt gadījumā, ja saskaņā ar Eiropas Savienības fondu 2021.-2027.gada plānošanas perioda vadības likuma 24.panta ceturtajā daļā noteikto, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ PI neatbilst PI vērtēšanas kritērijiem, PI uzskatāms par noraidītu. [↑](#footnote-ref-7)
7. Kritērija vērtējumu “Nē” var piešķirt gadījumā, ja saskaņā ar Eiropas Savienības fondu 2021.-2027. gada plānošanas perioda vadības likuma 24. panta ceturtajā daļā noteikto, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ PI neatbilst PI vērtēšanas kritērijiem, PI uzskatāms par noraidītu. [↑](#footnote-ref-8)
8. HP vispārīgo un specifisko darbību piemēri un rādītāji noteikti Labklājības ministrijas izstrādātajā metodikā “Horizontālā principa “Vienlīdzība, iekļaušana, nediskriminācija un pamattiesību ievērošana” īstenošanas un uzraudzības metodika (2021-2027)”; pieejama [šeit](https://www.lm.gov.lv/lv/metodiskie-materiali) [↑](#footnote-ref-9)